《静夜思》
明代·周是修

天地同逆旅，春秋比流波。昨昔乐苦少，今兹忧复多。

美人而离居，其如良夜何。良夜殊未央，怅言临中堂。

丛兰泫零露，初月扬清光。我有枯桐琴，爰以托远心。

哀弦徒激烈，愁绝无知音。太行岂不高，黄河岂不深。

梦魂终不隔，万里还相寻。

作者简介：（1354—1402）明江西泰和人，名德，以字行。少孤力学，洪武末举明经，为霍丘县学训导，建文间为衡王府纪善，留京师，预翰林纂修。好荐士，屡陈国家大计。燕兵入京城，自经于应天府学尊经阁。尝辑古今忠节事为《观感录》。